CELEX: 32017R0575
Language: ro
Date: 2016-06-08 00:00:00
Title: Regulamentul delegat (UE) 2017/575 al Comisiei din 8 iunie 2016 de completare a Directivei 2014/65/UE a Parlamentului European și a Consiliului privind piețele instrumentelor financiare, în ceea ce privește standardele tehnice de reglementare referitoare la datele publicate de către locurile de executare despre calitatea executării tranzacțiilor (Text cu relevanță pentru SEE. )

31.3.2017   
            
            
               RO
            
            
               Jurnalul Oficial al Uniunii Europene
            
            
               L 87/152
            
         REGULAMENTUL DELEGAT (UE) 2017/575 AL COMISIEI
   din 8 iunie 2016
   de completare a Directivei 2014/65/UE a Parlamentului European și a Consiliului privind piețele instrumentelor financiare, în ceea ce privește standardele tehnice de reglementare referitoare la datele publicate de către locurile de executare despre calitatea executării tranzacțiilor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (1), în special articolul 27 alineatul (10) primul paragraf litera (a),
   întrucât:
   
               (1)
            
            
               Cu scopul de a oferi atât publicului, cât și firmelor de investiții date relevante legate de calitatea executării pentru a putea determina modalitatea cea mai bună de executare a ordinelor clienților, este important să se stabilească conținutul, formatul și frecvența datelor legate de calitatea executării instrumentelor financiare care fac obiectul obligației de tranzacționare prevăzute la articolele 23 și 28 din Regulamentul (UE) nr. 600/2014 al Parlamentului European și al Consiliului (2), datele respective urmând să fie publicate de locurile de tranzacționare și de operatorii independenți. Este de asemenea important să se stabilească conținutul, formatul și frecvența datelor privind calitatea executării altor instrumente financiare care nu fac obiectul obligației de tranzacționare și pe care locurile de executare sunt obligate să le publice. În acest sens, ar trebui să se acorde atenția cuvenită tipului de loc de executare și tipului de instrument financiar în cauză.
            
         
               (2)
            
            
               Pentru a evalua complet măsura calității executării tranzacțiilor care au loc în Uniune, este oportun ca locurile de executare, care pot fi selectate de către firmele de investiții pentru executarea ordinelor clienților, să respecte cerințele privind datele care urmează să fie furnizate de locurile de executare în conformitate cu prezentul regulament. În acest sens, printre aceste locuri de executare ar trebui să se numere piețele reglementate, sistemele multilaterale de tranzacționare, sistemele organizate de tranzacționare, operatorii independenți, formatorii de piață și alți furnizori de lichiditate.
            
         
               (3)
            
            
               Diferențele în ceea ce privește tipul locului de executare și al instrumentelor financiare impun diferențe și în conținutul rapoartelor, în funcție de mai mulți factori. Este necesar să se diferențieze cuantumul și natura datelor din rapoarte în funcție de sistemele de tranzacționare, de modurile de tranzacționare și de platformele de tranzacționare pentru a oferi un context adecvat pentru calitatea obținută a executării.
            
         
               (4)
            
            
               Pentru a evita comparațiile inadecvate între locurile de executare și pentru a asigura relevanța datelor colectate, locurile de executare ar trebui să publice rapoarte separate corespunzătoare segmentelor care administrează diferite registre de ordine, care sunt reglementate în mod diferit ori care utilizează identificatori diferiți de segmente de piață.
            
         
               (5)
            
            
               Pentru a se asigura o imagine exactă privind calitatea executării care a avut loc efectiv, locurile de tranzacționare nu ar trebui să publice printre ordinele executate pe cele tranzacționate extrabursier și publicate în locul de tranzacționare.
            
         
               (6)
            
            
               În cazul în care formatorii de piață și alți furnizori de lichiditate publică informații în calitate de locuri de executare pentru instrumentele financiare care nu fac obiectul obligației de tranzacționare, aceștia ar trebui să publice doar informații cu privire la ordinele executate sau la prețul cotat pentru clienți atunci când ordinele sunt fie cotate, fie executate extrabursier sau executate conform articolelor 4 și 9 din Regulamentul (UE) nr. 600/2014, cu excepția ordinelor reținute în sistemul de administrare a ordinelor utilizat de un loc de tranzacționare, în vederea lansării.
            
         
               (7)
            
            
               Este oportun să se considere că alți furnizori de lichiditate ar trebui să includă firmele care trec drept dispuse să tranzacționeze în nume propriu și care furnizează lichiditate ca parte a activității obișnuite, indiferent dacă au sau nu acorduri oficiale în vigoare ori se angajează să furnizeze lichiditate în mod constant.
            
         
               (8)
            
            
               În ceea ce privește prețul, pentru a se asigura transparența deplină privind calitatea executării tranzacțiilor, este oportun a se considera că ar trebui ca informațiile furnizate să excludă toate comisioanele sau dobânda acumulată, dacă este relevant.
            
         
               (9)
            
            
               Pentru a stabili informațiile necesare la evaluarea calității prețului, ar trebui solicitate atât informații privind nivelurile medii zilnice, cât și informații de la un anumit moment în timp. Acest lucru va oferi participanților un cadru adecvat și o imagine mai amplă atunci când analizează calitatea obținută a executării. Pentru a permite compararea prețurilor între instrumentele financiare, este, de asemenea, necesar să se precizeze codul monedei pentru toate tranzacțiile publicate.
            
         
               (10)
            
            
               Pentru a se asigura convergența reglementării, nu este oportun să se impună locurilor de tranzacționare să furnizeze detalii cu privire la tranzacțiile care, la momentul publicării, continuă să facă obiectul unei amânări a publicării în conformitate cu cerințele privind transparența posttranzacționare. Este oportun ca operatorii independenți, formatorii de piață și alți furnizori de lichiditate să fie scutiți de obligația de a publica date referitoare la tranzacțiile de la un anumit moment în timp, pentru toate tranzacțiile care depășesc volumul standard de piață sau volumul specific instrumentului financiar, pentru a se evita ca locurile respective să fie expuse nejustificat la riscul de a face publice informații sensibile din punct de vedere comercial, ceea ce le-ar putea afecta capacitatea de a acoperi expunerile și de a furniza lichiditate. Pentru acțiunile, fondurile tranzacționate la bursă și certificatele considerate a fi nelichide în conformitate cu Regulamentul (UE) nr. 600/2014, pragul aferent volumului standard de piață care trebuie utilizat este volumul standard minim disponibil din piață pentru tipul respectiv de instrument financiar. Pentru a evita incertitudinea, este oportun să se clarifice faptul că referirile la „mare ca volum” și „volum specific instrumentului financiar” au același înțeles precum cele prevăzute de cerințele de transparență posttranzacționare.
            
         
               (11)
            
            
               Este esențial să existe o transparență deplină cu privire la toate costurile percepute atunci când se execută un ordin prin intermediul unui anumit loc. Este necesar să se precizeze toate costurile de executare a unui ordin al clientului, care au relevanță pentru utilizarea unui anumit loc și pentru care clientul plătește direct sau indirect. Costurile respective ar trebui să includă taxele de executare, inclusiv taxele pentru introducerea, modificarea sau anularea ordinelor sau pentru retragerea cotațiilor, precum și taxele pentru accesul la datele de piață sau utilizarea terminalelor. Printre costurile relevante pot fi incluse, de asemenea, comisioanele de compensare și de decontare și alte tarife achitate terților implicați în executarea ordinului atunci când serviciile acestora fac parte din serviciile furnizate de locul de executare. Informațiile privind costurile ar trebui să cuprindă și taxele sau impozitele facturate direct către locul de executare sau plătite de către acesta în numele membrilor sau al utilizatorilor săi ori al clientului la care se referă ordinul.
            
         
               (12)
            
            
               Probabilitatea de executare indică probabilitatea de a se executa un anumit tip de ordin și se bazează pe detalii privind volumul de tranzacționare a unui anumit instrument sau pe alte caracteristici ale ordinelor și tranzacțiilor. Informațiile privind probabilitatea de executare ar trebui să permită calcularea unor indicatori precum volumul de piață relativ aferent unui loc pentru un anumit instrument financiar sau pentru o clasă de instrumente financiare. Probabilitatea de executare ar trebui, de asemenea, să fie evaluată pe baza datelor privind tranzacțiile eșuate sau ordinele anulate ori modificate.
            
         
               (13)
            
            
               Viteza de executare poate avea semnificații diferite pentru tipuri diferite de locuri de executare întrucât măsurarea vitezei variază atât în funcție de sistemele de tranzacționare, cât și în funcție de platforma de tranzacționare. În cazul registrelor de ordine cu licitare continuă, viteza de executare ar trebui exprimată în milisecunde, iar pentru alte sisteme de tranzacționare este oportun să se folosească unități de timp mai mari. Este, de asemenea, oportun să se excludă latența conectării unui anumit participant la locul de executare, întrucât aceasta este în afara controlului locului de executare.
            
         
               (14)
            
            
               Pentru a compara calitatea executării ordinelor de volum diferit, locurile de executare ar trebui să aibă obligația de a publica informații despre tranzacțiile din mai multe categorii de volum. Pragurile pentru aceste categorii ar trebui să depindă de tipul de instrument financiar și de lichiditatea acestuia, astfel încât acestea să asigure furnizarea unui eșantion adecvat de executări de un volum specific instrumentului respectiv.
            
         
               (15)
            
            
               Este important ca locurile de executare să colecteze date pe întreaga durată a programului normal de funcționare a acestora. Prin urmare, publicarea informațiilor ar trebui efectuată gratuit, pe un site internet și într-un format electronic accesibil, pentru a permite publicului să descarce, să caute, să sorteze și să analizeze toate datele furnizate.
            
         
               (16)
            
            
               Informațiile publicate de locurile de executare ar trebui completate cu rezultatele oferite de un furnizor de sisteme centralizate de raportare, instituit prin Directiva 2014/65/UE, asigurându-se astfel adoptarea unor măsuri de optimizare a calității executării.
            
         
               (17)
            
            
               Din rațiuni de consecvență și pentru a se asigura buna funcționare a piețelor financiare, este necesar ca dispozițiile prezentului regulament și cele ale Directivei 2014/65/UE și ale Regulamentului (UE) nr. 600/2014 să se aplice de la aceeași dată.
            
         
               (18)
            
            
               Prezentul regulament se bazează pe proiectul de standarde tehnice de reglementare transmise Comisiei de Autoritatea Europeană pentru Valori Mobiliare și Piețe (ESMA).
            
         
               (19)
            
            
               ESMA a efectuat consultări publice deschise cu privire la proiectul de standarde tehnice de reglementare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul valorilor mobiliare și piețelor, instituit în temeiul articolului 37 din Regulamentul (UE) nr. 1095/2010 al Parlamentului European și al Consiliului (3),
            
         ADOPTĂ PREZENTUL REGULAMENT:
   Articolul 1
   Obiectul
   Prezentul regulament stabilește conținutul și formatul datelor referitoare la calitatea executării tranzacțiilor care trebuie publicate de către locurile de executare, precum și frecvența cu care trebuie publicate acestea. Prezentul regulament se aplică locurilor de tranzacționare, operatorilor independenți, formatorilor de piață și altor furnizori de lichiditate.
   Articolul 2
   Definiții
   În sensul prezentului regulament, se aplică următoarele definiții:
   
               (a)
            
            
               „sistem de tranzacționare” înseamnă modul în care un loc de executare execută ordine în calitate de sistem sub formă de registru de ordine cu licitare continuă, pe bază de cotare continuă, de tip „cerere de cotație”, cu licitare periodică sau alte sisteme hibride care se încadrează în două sau mai multe dintre aceste categorii sau în care procesul de stabilire a prețului este diferit de cel care se aplică sistemelor menționate anterior;
            
         
               (b)
            
            
               „volum specific instrumentului financiar” înseamnă volumul specific unei obligațiuni, unui produs financiar structurat, unui certificat de emisii sau unui instrument financiar derivat tranzacționat într-un loc de tranzacționare, pentru care nu există o piață lichidă și în cazul în care tranzacțiile cu instrumentele respective fac obiectul dispozițiilor referitoare la publicarea amânată în conformitate cu articolul 11 din Regulamentul (UE) nr. 600/2014;
            
         
               (c)
            
            
               „mare ca volum” înseamnă un ordin cu volum mare în conformitate cu articolele 7 și 11 din Regulamentul (UE) nr. 600/2014;
            
         
               (d)
            
            
               „tranzacție eșuată” înseamnă o tranzacție care a fost invalidată de locul de executare;
            
         
               (e)
            
            
               „multiplicator de preț” înseamnă numărul de unități ale instrumentului-suport reprezentat de un singur contract derivat;
            
         
               (f)
            
            
               „indicator de preț” înseamnă o indicație a faptului că prețul tranzacției este exprimat ca valoare monetară, procent sau randament;
            
         
               (g)
            
            
               „indicator de volum” înseamnă o indicație a faptului că volumul tranzacției este exprimat în număr de unități, ca valoare nominală sau ca valoare monetară;
            
         
               (h)
            
            
               „tip de livrare” înseamnă o indicație a faptului că instrumentul financiar este decontat fizic sau în numerar, inclusiv cazurile în care contrapartea poate alege felul decontării sau în care acesta este determinat de o parte terță;
            
         
               (i)
            
            
               „mod de tranzacționare” înseamnă deschidere programată, închidere programată sau licitație intrazilnică, licitație neprogramată, tranzacționare la închidere, tranzacționare în afara sesiunii principale sau publicarea tranzacțiilor (trade reporting);
            
         
               (j)
            
            
               „platformă de tranzacționare” înseamnă tipul de platformă pe care funcționează locul de executare: electronică, vocală sau cu strigare;
            
         
               (k)
            
            
               „lichiditatea registrului” înseamnă lichiditatea disponibilă totală exprimată ca produsul dintre prețul și volumul tuturor ofertelor de vânzare-cumpărare pentru un număr determinat de majorări ale prețurilor față de media celei mai bune oferte de vânzare-cumpărare (bid and offer);
            
         
               (l)
            
            
               „marjă efectivă medie” înseamnă media dublului diferenței dintre prețul de executare efectiv și media celei mai bune oferte de vânzare-cumpărare la momentul primirii, în cazul ordinelor de piață sau al ordinelor-limită tranzacționabile;
            
         
               (m)
            
            
               „viteză medie de executare pentru ordine pasive nemodificate la cea mai bună ofertă de vânzare-cumpărare” înseamnă durata medie dintre un ordin-limită care corespunde celei mai bune oferte de vânzare-cumpărare primite de locul de executare și executarea ulterioară a ordinului;
            
         
               (n)
            
            
               „ordin agresiv” înseamnă un ordin introdus în registrul de ordine care consumă lichiditate;
            
         
               (o)
            
            
               „ordin pasiv” înseamnă un ordin introdus în registrul de ordine care furnizează lichiditate;
            
         
               (p)
            
            
               „ordin executare și anulare” (Immediate or Cancel) înseamnă un ordin care este executat la introducerea în registrul de ordine și care nu rămâne în registrul de ordine pentru volumul neexecutat;
            
         
               (q)
            
            
               „ordin executare sau anulare” (Fill or Kill) înseamnă un ordin care este executat la introducerea în registrul de ordine, cu condiția de a fi executat integral; în cazul în care ordinul poate fi executat numai parțial, atunci este eliminat în mod automat și nu este executat.
            
         Articolul 3
   Publicarea informațiilor privind locul de executare și instrumentul financiar
   (1)   Pentru fiecare segment de piață pe care funcționează și pentru fiecare instrument financiar care face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de tranzacționare și operatorii independenți publică informații privind tipul locului de executare, în conformitate cu al treilea paragraf.
   Pentru fiecare segment de piață pe care funcționează și pentru fiecare instrument financiar care nu face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de executare publică informații privind tipul locului de executare, în conformitate cu al treilea paragraf.
   Următoarele informații sunt publicate în formatul prevăzut în tabelul 1 din anexă:
   
               (i)
            
            
               denumirea și identificatorul locului de executare;
            
         
               (ii)
            
            
               țara în care se află autoritatea competentă;
            
         
               (iii)
            
            
               denumirea și identificatorul segmentului de piață;
            
         
               (iv)
            
            
               data zilei de tranzacționare;
            
         
               (v)
            
            
               natura, numărul și durata medie a situațiilor de disfuncționalitate, în perioada normală de tranzacționare a locului respectiv, care a întrerupt tranzacționarea tuturor instrumentelor disponibile pentru tranzacționare în locul respectiv, la data zilei de tranzacționare;
            
         
               (vi)
            
            
               natura, numărul și durata medie a licitațiilor programate în perioada normală de tranzacționare a locului respectiv, la data zilei de tranzacționare;
            
         
               (vii)
            
            
               numărul de tranzacții eșuate la data zilei de tranzacționare;
            
         
               (viii)
            
            
               valoarea tranzacțiilor eșuate, exprimată ca procentaj din valoarea totală a tranzacțiilor executate la data zilei de tranzacționare.
            
         (2)   Pentru fiecare segment de piață pe care funcționează și pentru fiecare instrument financiar care face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de tranzacționare și operatorii independenți publică informații privind tipul instrumentului financiar, în conformitate cu al treilea paragraf.
   Pentru fiecare segment de piață pe care funcționează și pentru fiecare instrument financiar care nu face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de executare publică informații privind tipul instrumentului financiar, în conformitate cu prezentul alineat al treilea paragraf.
   Următoarele informații sunt publicate în formatul prevăzut în tabelul 2 din anexă:
   
               (a)
            
            
               pentru instrumentele financiare care au identificatorii din tabelul 2 din anexă:
               
                           (i)
                        
                        
                           denumirea și identificatorul instrumentului financiar;
                        
                     
                           (ii)
                        
                        
                           clasificarea instrumentului financiar;
                        
                     
                           (iii)
                        
                        
                           moneda;
                        
                     
         
               (b)
            
            
               pentru instrumentele financiare care nu au identificatorii din tabelul 2 din anexă:
               
                           (i)
                        
                        
                           denumirea și descrierea scrisă a instrumentului, inclusiv moneda instrumentului-suport, multiplicatorul de preț, indicatorul de preț, indicatorul de volum și tipul de livrare;
                        
                     
                           (ii)
                        
                        
                           clasificarea instrumentului financiar;
                        
                     
                           (iii)
                        
                        
                           moneda.
                        
                     
         Articolul 4
   Prețul
   Pentru fiecare segment de piață pe care funcționează și pentru fiecare instrument financiar care face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de tranzacționare și operatorii independenți publică informații, în conformitate cu prezentul articol al treilea și al patrulea paragraf, privind prețul pentru fiecare zi de tranzacționare în care au fost executate ordine cu instrumentul financiar în cauză.
   Pentru fiecare segment de piață pe care funcționează și pentru fiecare instrument financiar care nu face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de executare publică informații, în conformitate cu prezentul articol al treilea și al patrulea paragraf, privind prețul pentru fiecare zi de tranzacționare în care au fost executate ordine cu instrumentul financiar în cauză.
   Se publică următoarele informații:
   
               (a)
            
            
               informații intrazilnice:
               
                           (i)
                        
                        
                           pentru locurile de tranzacționare: prețul mediu simplu al tuturor tranzacțiilor care au fost executate în primele două minute începând de la fiecare din momentele de referință 9.30.00, 11.30.00, 13.30.00 și 15.30.00 UTC, la data respectivă și pentru fiecare categorie de volum menționată la articolul 9;
                        
                     
                           (ii)
                        
                        
                           pentru operatorii independenți, formatorii de piață și alți furnizori de lichiditate: prețul mediu simplu al tuturor tranzacțiilor care au fost executate în primele două minute începând de la fiecare din momentele de referință 9.30.00, 11.30.00, 13.30.00 și 15.30.00 UTC, la data respectivă în categoria de volum 1 menționată la articolul 9;
                        
                     
                           (iii)
                        
                        
                           valoarea totală a tranzacțiilor executate în cursul celor două minute menționate la punctele (i) și (ii);
                        
                     
                           (iv)
                        
                        
                           pentru locurile de tranzacționare: în cazul în care nicio tranzacție nu a avut loc în primele două minute ale perioadelor de timp relevante menționate la punctul (i), prețul primei tranzacții, în cazul în care există, executate în fiecare categorie de volum menționată la articolul 9, după fiecare dintre momentele de referință prevăzute la punctul (i), la data respectivă;
                        
                     
                           (v)
                        
                        
                           pentru operatorii independenți, formatorii de piață și alți furnizori de lichiditate: în cazul în care nicio tranzacție nu a avut loc în primele două minute ale perioadelor de timp relevante menționate la punctul (ii), prețul primei tranzacții, în cazul în care există, executate în categoria de volum 1 menționată la articolul 9, după fiecare dintre momentele de referință prevăzute la punctul (ii), la data respectivă;
                        
                     
                           (vi)
                        
                        
                           momentul de executare pentru fiecare tranzacție menționată la punctele (iv) și (v);
                        
                     
                           (vii)
                        
                        
                           volumul tranzacției exprimat ca valoare, pentru fiecare tranzacție executată menționată la punctele (iv) și (v);
                        
                     
                           (viii)
                        
                        
                           sistemul de tranzacționare și modul de tranzacționare în care sunt executate tranzacțiile menționate la punctele (iv) și (v);
                        
                     
                           (ix)
                        
                        
                           platforma de tranzacționare pe care au fost executate tranzacțiile menționate la punctele (iv) și (v);
                        
                     
                           (x)
                        
                        
                           cea mai bună ofertă de vânzare-cumpărare ori prețul de referință adecvat în momentul executării pentru fiecare tranzacție executată menționată la punctele (iv) și (v).
                           Informațiile intrazilnice sunt publicate în formatul prevăzut în tabelul 3 din anexă.
                        
                     
         
               (b)
            
            
               informații zilnice:
               
                           (i)
                        
                        
                           prețul mediu simplu și prețul mediu al tranzacției ponderat cu volumul, în cazul în care se realizează mai mult de o tranzacție;
                        
                     
                           (ii)
                        
                        
                           cel mai ridicat preț executat, în cazul în care se realizează mai mult de două tranzacții;
                        
                     
                           (iii)
                        
                        
                           cel mai scăzut preț executat, în cazul în care se realizează mai mult de două tranzacții.
                        
                     
         Informațiile zilnice sunt publicate în formatul prevăzut în tabelul 4 din anexă.
   Articolul 5
   Costurile
   Pentru fiecare segment de piață pe care funcționează și pentru fiecare instrument financiar care face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de tranzacționare și operatorii independenți publică informații, în conformitate cu prezentul articol al treilea paragraf, privind costurile aplicate de locul de tranzacționare membrilor sau utilizatorilor locului.
   Pentru fiecare segment de piață pe care funcționează și pentru fiecare instrument financiar care nu face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de executare publică informații, în conformitate cu prezentul articol al treilea paragraf, privind costurile aplicate de locurile de executare membrilor sau utilizatorilor locului.
   Următoarele informații sunt publicate în formatul prevăzut în tabelul 5 din anexă:
   
               (a)
            
            
               descrierea naturii și nivelul tuturor componentelor costurilor aplicate de locul de executare, înainte de a se aplica rabaturi sau reduceri, informații privind modul în care costurile diferă în funcție de utilizator sau de instrumentul financiar și cuantumul relevant cu care acestea diferă; componentele costurilor includ:
               
                           (i)
                        
                        
                           taxe de executare;
                        
                     
                           (ii)
                        
                        
                           taxe pentru introducerea, modificarea sau anularea ordinelor sau pentru retragerea cotațiilor;
                        
                     
                           (iii)
                        
                        
                           taxe pentru accesarea datelor de piață și utilizarea terminalelor;
                        
                     
                           (iv)
                        
                        
                           comisioane pentru compensare și pentru decontare, inclusiv alte taxe plătite terților implicați în executarea ordinului;
                        
                     
         
               (b)
            
            
               descrierea naturii și nivelul rabaturilor, reducerilor sau al altor plăți oferite utilizatorilor locului de executare, inclusiv informații privind modul în care aceste rabaturi, reduceri sau alte plăți diferă în funcție de utilizator sau de instrumentul financiar în cauză, precum și cuantumul cu care acestea diferă;
            
         
               (c)
            
            
               descrierea naturii și valoarea beneficiilor nemonetare oferite utilizatorilor locului de executare, inclusiv informații privind modul în care aceste beneficii nemonetare diferă în funcție de utilizator sau de instrumentul financiar în cauză, precum și cuantumul cu care acestea diferă;
            
         
               (d)
            
            
               descrierea naturii și nivelul taxelor sau impozitelor facturate către locul de executare în numele membrilor sau al utilizatorilor săi ori plătite de către acesta;
            
         
               (e)
            
            
               linkul către site-ul internet al locului sau către o altă sursă unde sunt disponibile informații suplimentare privind costurile;
            
         
               (f)
            
            
               valoarea totală a tuturor rabaturilor, reducerilor, beneficiilor nemonetare sau a altor plăți, prevăzute la literele (b) și (c), exprimată ca procentaj din valoarea totală tranzacționată în perioada pentru care se publică informații;
            
         
               (g)
            
            
               valoarea totală a tuturor costurilor, astfel cum sunt prevăzute la litera (a), exceptând valoarea totală a rabaturilor și a reducerilor, a beneficiilor nemonetare sau a altor plăți, prevăzute la literele (b) și (c), exprimată ca procentaj din valoarea totală tranzacționată în perioada pentru care se publică informații.
            
         Articolul 6
   Probabilitatea de executare
   Pentru fiecare segment de piață pe care funcționează și pentru fiecare instrument financiar care face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de tranzacționare și operatorii independenți publică pentru fiecare zi de tranzacționare informații, în conformitate cu prezentul articol al treilea paragraf, privind probabilitatea de executare.
   Pentru fiecare segment de piață pe care funcționează și pentru fiecare instrument financiar care nu face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de executare publică pentru fiecare zi de tranzacționare informații privind probabilitatea de executare, în conformitate cu prezentul articol al treilea paragraf.
   Următoarele informații sunt publicate în formatul prevăzut în tabelul 6 din anexă:
   
               (a)
            
            
               numărul de ordine sau de cereri de cotații care au fost primite;
            
         
               (b)
            
            
               numărul și valoarea tranzacțiilor executate, dacă există mai mult de una;
            
         
               (c)
            
            
               numărul de ordine sau de cereri de cotații primite care au fost anulate sau retrase, cu excepția ordinelor pasive cu instrucțiuni să expire sau să fie anulate la sfârșitul zilei;
            
         
               (d)
            
            
               numărul de ordine sau de cereri de cotații primite, care au fost modificate la data respectivă;
            
         
               (e)
            
            
               volumul median al tranzacției la data respectivă în cazul în care există mai mult de o tranzacție;
            
         
               (f)
            
            
               volumul median al tuturor ordinelor sau cererilor de cotații la data respectivă în cazul în care s-a primit mai mult de un ordin sau mai mult de o cerere de cotație;
            
         
               (g)
            
            
               numărul de formatori de piață desemnați.
            
         Articolul 7
   Informații suplimentare pentru locurile de executare sub formă de registru de ordine cu licitare continuă și pe bază de cotare continuă
   (1)   Pentru fiecare segment de piață pe care funcționează și pentru fiecare instrument financiar care face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de tranzacționare și operatorii independenți care administrează un sistem de tranzacționare sub formă de registru de ordine cu licitare continuă, un sistem pe bază de cotare continuă sau alt tip de sistem de tranzacționare pentru care sunt disponibile informații suplimentare publică, în momentele de referință menționate la articolul 4 litera (a) punctele (i) și (ii), informațiile respective, în conformitate cu prezentul alineat al treilea paragraf, pentru fiecare zi de tranzacționare.
   Pentru fiecare segment de piață pe care funcționează și pentru fiecare instrument financiar care nu face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de executare care administrează un sistem de tranzacționare sub formă de registru de ordine cu licitare continuă, un sistem pe bază de cotare continuă sau alt tip de sistem de tranzacționare pentru care sunt disponibile informații suplimentare publică, în momentele de referință menționate la articolul 4 litera (a) punctele (i) și (ii), informațiile respective, în conformitate cu prezentul alineat al treilea paragraf, pentru fiecare zi de tranzacționare.
   Următoarele informații sunt publicate în formatul prevăzut în tabelul 7 din anexă:
   
               (i)
            
            
               prețul celei mai bune oferte de vânzare-cumpărare și volumele corespunzătoare;
            
         
               (ii)
            
            
               lichiditatea registrului pentru trei majorări ale prețului.
            
         (2)   Pentru fiecare segment de piață pe care funcționează și pentru fiecare instrument financiar care face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de tranzacționare și operatorii independenți care administrează un sistem de tranzacționare sub formă de registru de ordine cu licitare continuă, un sistem pe bază de cotare continuă sau alt tip de sistem de tranzacționare pentru care sunt disponibile informații suplimentare publică, pentru fiecare zi de tranzacționare, informațiile respective, în conformitate cu prezentul alineat al treilea paragraf.
   Pentru fiecare segment de piață pe care funcționează și pentru fiecare instrument financiar care nu face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de executare care administrează un sistem de tranzacționare sub formă de registru de ordine cu licitare continuă, un sistem pe bază de cotare continuă sau alt tip de sistem de tranzacționare pentru care sunt disponibile informații suplimentare publică, pentru fiecare zi de tranzacționare, informațiile respective, în conformitate cu prezentul alineat al treilea paragraf.
   Următoarele informații sunt publicate în formatul prevăzut în tabelul 8 din anexă:
   
               (a)
            
            
               marja efectivă medie;
            
         
               (b)
            
            
               volumul mediu la cea mai bună ofertă de vânzare-cumpărare;
            
         
               (c)
            
            
               marja medie la cea mai bună ofertă de vânzare-cumpărare;
            
         
               (d)
            
            
               numărul de anulări la cea mai bună ofertă de vânzare-cumpărare;
            
         
               (e)
            
            
               numărul de modificări la cea mai bună ofertă de vânzare-cumpărare;
            
         
               (f)
            
            
               lichiditatea medie a registrului pentru trei majorări ale prețului;
            
         
               (g)
            
            
               perioada medie și mediană între primirea unui ordin agresiv sau a acceptării unei cotații de către locul de executare și executarea ulterioară, totală sau parțială;
            
         
               (h)
            
            
               viteza medie de executare pentru ordinele pasive nemodificate la cea mai bună ofertă de vânzare-cumpărare;
            
         
               (i)
            
            
               numărul de ordine executare sau anulare eșuate;
            
         
               (j)
            
            
               numărul de ordine executare și anulare care înregistrează zero la executare;
            
         
               (k)
            
            
               numărul și valoarea tranzacțiilor executate în locul de tranzacționare care sunt mari ca volum în temeiul articolului 4 sau al articolului 9 din Regulamentul (UE) nr. 600/2014;
            
         
               (l)
            
            
               numărul și valoarea tranzacțiilor executate în locul de tranzacționare în temeiul articolului 4 sau al articolului 9 din Regulamentul (UE) nr. 600/2014, dar cu excepția ordinelor reținute într-un sistem de administrare a ordinelor utilizat de locul de tranzacționare în vederea lansării și care nu sunt incluse la litera (k);
            
         
               (m)
            
            
               numărul și durata medie a întreruperilor tranzacționării ca urmare a volatilității licitării sau a aplicării unui mecanism de întrerupere a tranzacționării, înregistrate în perioada normală de tranzacționare în locul respectiv;
            
         
               (n)
            
            
               natura, numărul și durata medie a suspendărilor tranzacționării, înregistrate ca urmare a deciziei locului respectiv, în perioada normală de tranzacționare, altele decât cele publicate conform articolului 3 alineatul (1) punctul (v).
            
         (3)   Pentru fiecare segment de piață pe care funcționează și pentru fiecare instrument financiar care face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de tranzacționare și operatorii independenți care administrează, integral sau parțial, un sistem de tranzacționare pe bază de cotare continuă publică informații suplimentare, în conformitate cu prezentul alineat al treilea paragraf.
   Pentru fiecare segment de piață pe care funcționează și pentru fiecare instrument financiar care nu face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de executare care administrează, integral sau parțial, un sistem de tranzacționare pe bază de cotare continuă publică informații suplimentare, în conformitate cu prezentul alineat al treilea paragraf.
   Următoarele informații sunt publicate în formatul prevăzut în tabelul 8 din anexă:
   
               (a)
            
            
               pentru fiecare zi de tranzacționare, în timpul programului normal de tranzacționare al locului respectiv, numărul și durata medie a perioadelor în care nu se realizează nicio ofertă de vânzare sau de cumpărare și care sunt mai lungi de 15 minute;
            
         
               (b)
            
            
               perioada medie în care se realizează cotații, exprimată în procente din perioada normală de tranzacționare a locului, la data respectivă.
            
         Articolul 8
   Informații suplimentare pentru locurile de executare de tip „cerere de cotație”
   Pentru fiecare segment de piață pe care funcționează și pentru fiecare instrument financiar care face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de tranzacționare și operatorii independenți care administrează un sistem de tranzacționare de tip „cerere de cotație” sau alte tipuri de sisteme de tranzacționare pentru care sunt disponibile informații suplimentare publică, pentru fiecare zi de tranzacționare, informațiile respective, în conformitate cu prezentul alineat al treilea paragraf.
   Pentru fiecare segment de piață pe care funcționează și pentru fiecare instrument financiar care nu face obiectul obligației de tranzacționare prevăzute la articolele 23 și 28 din Regulamentul (UE) nr. 600/2014, locurile de executare care administrează un sistem de tranzacționare de tip „cerere de cotație” sau alte tipuri de sisteme de tranzacționare pentru care sunt disponibile informații suplimentare publică, pentru fiecare zi de tranzacționare, informațiile respective, în conformitate cu prezentul alineat al treilea paragraf.
   Următoarele informații sunt publicate în formatul prevăzut în tabelul 9 din anexă:
   
               (a)
            
            
               perioada medie și mediană dintre acceptarea unei cotații și executare, pentru toate tranzacțiile cu respectivul instrument financiar și
            
         
               (b)
            
            
               perioada medie și mediană dintre o cerere de cotație și furnizarea de cotații aferente, pentru toate cotațiile cu respectivul instrument financiar.
            
         Articolul 9
   Categoriile de volum pentru raport
   Locurile de executare publică tranzacțiile executate menționate la articolul 4 pe următoarele categorii de volum:
   
               (a)
            
            
               pentru toate instrumentele financiare, altele decât instrumentele de piață monetară:
               
                           (i)
                        
                        
                           categoria de volum 1: mai mare de 0 EUR și mai mic sau egal cu volumul standard al pieței sau volumul specific instrumentului financiar;
                        
                     
                           (ii)
                        
                        
                           categoria de volum 2: mai mare decât volumul standard al pieței sau volumul specific instrumentului financiar și mai mic sau egal cu mare ca volum;
                        
                     
                           (iii)
                        
                        
                           categoria de volum 3: mai mare decât mare ca volum;
                        
                     
         
               (b)
            
            
               pentru acțiunile nelichide, fondurile tranzacționate la bursă sau certificate:
               
                           (i)
                        
                        
                           categoria de volum 1: mai mare de 0 EUR și mai mic sau egal cu cel mai mic volum standard al pieței pentru tipul de instrument respectiv;
                        
                     
                           (ii)
                        
                        
                           categoria de volum 2: mai mare decât cel mai mic volum standard al pieței pentru tipul de instrument respectiv și mai mic sau egal cu mare ca volum;
                        
                     
                           (iii)
                        
                        
                           categoria de volum 3: mai mare decât mare ca volum;
                        
                     
         
               (c)
            
            
               pentru instrumentele pieței monetare:
               
                           (i)
                        
                        
                           categoria de volum 1: mai mare de 0 EUR și mai mic sau egal cu 10 milioane EUR;
                        
                     
                           (ii)
                        
                        
                           categoria de volum 2: mai mare de 10 milioane EUR și mai mic sau egal cu 50 de milioane EUR;
                        
                     
                           (iii)
                        
                        
                           categoria de volum 3: mai mare de 50 de milioane EUR.
                        
                     
         Articolul 10
   Formatul publicării
   Locurile de executare publică informațiile, pentru fiecare zi de tranzacționare, în conformitate cu machetele prevăzute în anexă, într-un format electronic accesibil și disponibil pentru a fi descărcat de către public.
   Articolul 11
   Frecvența informațiilor care trebuie publicate
   Locurile de executare publică informațiile trimestrial și în termen de cel mult trei luni de la încheierea fiecărui trimestru, după cum urmează:
   
               (a)
            
            
               până la data de 30 iunie, informațiile privind perioada de timp cuprinsă între 1 ianuarie și 31 martie;
            
         
               (b)
            
            
               până la data de 30 septembrie, informațiile privind perioada de timp cuprinsă între 1 aprilie și 30 iunie;
            
         
               (c)
            
            
               până la data de 31 decembrie, informațiile privind perioada de timp cuprinsă între 1 iulie și 30 septembrie;
            
         
               (d)
            
            
               până la data de 31 martie, informațiile privind perioada de timp cuprinsă între 1 octombrie și 31 decembrie.
            
         Articolul 12
   Intrarea în vigoare și aplicarea
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 3 ianuarie 2018.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 iunie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 173, 12.6.2014, p. 349.
   
      (2)  Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (JO L 173, 12.6.2014, p. 84).
   
      (3)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).
   
      ANEXĂ
      
         Tabelul 1 – Informațiile de identificare care trebuie publicate conform articolului 3 alineatul (1) – tipul locului de executare
      
      
                  Loc
               
               
                  Denumire
               
               
                  Identificator [codul de identificare de piață (MIC) în conformitate cu ISO 10383 sau identificatorul entității juridice (LEI)]
               
               
                   
               
            
                  Țara autorității competente
               
               
                  Denumire
               
               
                   
               
               
                   
               
            
                  Segment de piață
               
               
                  Denumire
               
               
                  Identificator [(MIC) al segmentului de piață în conformitate cu ISO 10383]
               
               
                   
               
            
                  Data zilei de tranzacționare
               
               
                  ISO 8601
               
               
                   
               
               
                   
               
            
                  Disfuncționalități
               
               
                  Natură
               
               
                  Număr
               
               
                  Durată medie
               
            
                  Licitație programată
               
               
                  Natură
               
               
                  Număr
               
               
                  Durată medie
               
            
                  Tranzacții eșuate
               
               
                   
               
               
                  Număr
               
               
                  Valoare (ca % din valoarea totală a tranzacțiilor executate în ziua respectivă)
               
            
         
      
         Tabelul 2 – Informațiile de identificare care trebuie publicate conform articolului 3 alineatul (2) – tipul instrumentului financiar
      
      
                  Instrument financiar
               
               
                  Denumire
               
               
                  Identificator (ISO 6166)
               
            
                  Descrierea scrisă a instrumentului financiar, dacă nu este disponibil un identificator (inclusiv moneda instrumentului-suport, multiplicatorul de preț, indicatorul de preț, indicatorul de volum și tipul de livrare)
               
               
                   
               
               
                   
               
            
                  Clasificarea instrumentului
               
               
                  (codul CFI în conformitate cu ISO 10962)
               
            
                  Moneda
               
               
                  (ISO 4217)
               
            
         
      
         Tabelul 3 – Informațiile privind prețul care trebuie publicate conform articolului 4 litera (a)
      
      
                   
               
               
                  Categoria de volum
               
               
                  Toate tranzacțiile executate în primele două minute de la momentul T
               
               
                  Prima tranzacție după momentul T (dacă nu există tranzacții în primele două minute de la momentul T)
               
            
                  Momentul (T)
               
               
                   
               
               
                  Prețul executat mediu simplu (excluzând comisioanele și dobânda acumulată)
               
               
                  Valoarea totală executată
               
               
                  Preț
               
               
                  Momentul executării
               
               
                  Volumul tranzacției
               
               
                  Sistemul de tranzacționare
               
               
                  Modul de tranzacționare
               
               
                  Platforma de tranzacționare
               
               
                  Cea mai bună ofertă de vânzare-cumpărare sau prețul de referință adecvat în momentul executării
               
            
                  09.30.00
               
               
                  1
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  2
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  3
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  11.30.00
               
               
                  1
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  2
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  3
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  13.30.00
               
               
                  1
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  2
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  3
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  15.30.00
               
               
                  1
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  2
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  3
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      
         Tabelul 4 – Informațiile privind prețul care trebuie publicate conform articolului 4 litera (b)
      
      
                  Prețul tranzacției mediu simplu
               
               
                   
               
            
                  Prețul tranzacției ponderat cu volumul
               
               
                   
               
            
                  Cel mai ridicat preț executat
               
               
                   
               
            
                  Cel mai scăzut preț executat
               
               
                   
               
            
         
      
         Tabelul 5 – Informațiile privind costurile care trebuie publicate conform articolului 5
      
      
                  Informațiile prevăzute la articolul 5 literele (a)-(d)
               
               
                  (Descriere)
               
            
                  Link către un site sau altă sursă atunci când sunt disponibile informații suplimentare privind costurile
               
               
                   
               
            
                  Valoarea totală a tuturor rabaturilor, reducerilor sau a altor plăți acordate (ca % din valoarea totală tranzacționată în perioada pentru care se publică informații)
               
               
                  %
               
            
                  Valoarea totală a tuturor costurilor (ca % din valoarea totală a volumului tranzacționat înregistrat în perioada pentru care se publică informațiile)
               
               
                  %
               
            
         
      
         Tabelul 6 – Informațiile privind probabilitatea de executare care trebuie publicate conform articolului 6
      
      
                  Numărul de ordine sau de cereri de cotații primite
               
               
                   
               
            
                  Numărul de tranzacții executate
               
               
                   
               
            
                  Valoarea totală a tranzacțiilor executate
               
               
                   
               
            
                  Numărul de ordine sau de cereri de cotații primite care au fost anulate sau retrase
               
               
                   
               
            
                  Numărul de ordine sau de cereri de cotații primite care au fost modificate
               
               
                   
               
            
                  Volumul median al tranzacției
               
               
                   
               
            
                  Volumul median al tuturor ordinelor sau cererilor de cotații
               
               
                   
               
            
                  Numărul de formatori de piață desemnați
               
               
                   
               
            
         
      
         Tabelul 7 – Informațiile privind probabilitatea de executare care trebuie publicate conform articolului 7 alineatul (1)
      
      
                  Momentul
               
               
                  Prețul celei mai bune oferte de vânzare
               
               
                  Prețul celei mai bune oferte de cumpărare
               
               
                  Volumul ofertei de vânzare
               
               
                  Volumul ofertei de cumpărare
               
               
                  Lichiditatea registrului pentru trei majorări de preț
               
            
                  09.30.00
               
               
                   
               
               
                   
               
               
                   
               
               
                   
               
               
                   
               
            
                  11.30.00
               
               
                   
               
               
                   
               
               
                   
               
               
                   
               
               
                   
               
            
                  13.30.00
               
               
                   
               
               
                   
               
               
                   
               
               
                   
               
               
                   
               
            
                  15.30.00
               
               
                   
               
               
                   
               
               
                   
               
               
                   
               
               
                   
               
            
         
      
         Tabelul 8 – Informațiile care trebuie publicate conform articolului 7 alineatele (2) și (3)
      
      
                  Marja efectivă medie
               
               
                   
               
            
                  Volumul mediu la cea mai bună ofertă de vânzare-cumpărare
               
               
                   
               
            
                  Marja medie la cea mai bună ofertă de vânzare-cumpărare
               
               
                   
               
            
                  Numărul de anulări la cea mai bună ofertă de vânzare-cumpărare
               
               
                   
               
            
                  Număr de modificări la cea mai bună ofertă de vânzare-cumpărare
               
               
                   
               
            
                  Lichiditatea medie a registrului pentru trei majorări de preț
               
               
                   
               
            
                  Perioada medie (în milisecunde) între primirea unui ordin agresiv sau a acceptării unei cotații de către locul de executare și executarea ulterioară, totală sau parțială
               
               
                   
               
            
                  Perioada mediană (în milisecunde) între primirea de către locul de executare a unui ordin agresiv și executarea ulterioară, totală sau parțială
               
               
                   
               
            
                  Viteza medie de executare pentru ordinele pasive nemodificate la cea mai bună ofertă de vânzare-cumpărare
               
               
                   
               
            
                  Numărul de ordine executare sau anulare eșuate
               
               
                   
               
            
                  Numărul de ordine executare și anulare care înregistrează zero la executare
               
               
                   
               
            
                  Numărul tranzacțiilor executate în locul de tranzacționare care sunt mari ca volum în temeiul articolului 4 sau al articolului 9 din Regulamentul (UE) nr. 600/2014
               
               
                   
               
            
                  Valoarea tranzacțiilor executate în locul de tranzacționare care sunt mari ca volum în temeiul articolului 4 sau al articolului 9 din Regulamentul (UE) nr. 600/2014
               
               
                   
               
            
                  Numărul tranzacțiilor executate în locul de tranzacționare în temeiul articolului 4 sau al articolului 9 din MiFIR, cu excepția ordinelor reținute într-un sistem de administrare a ordinelor utilizat de locul de tranzacționare în vederea lansării și care nu sunt mari ca volum
               
               
                   
               
            
                  Valoarea tranzacțiilor executate în locul de tranzacționare în temeiul articolului 4 sau al articolului 9 din MiFIR, cu excepția ordinelor reținute într-un sistem de administrare a ordinelor utilizat de locul de tranzacționare în vederea lansării și care nu sunt mari ca volum
               
               
                   
               
            
                  Numărul de întreruperi ale tranzacționării
               
               
                   
               
            
                  Durata medie a întreruperilor de tranzacționare
               
               
                   
               
            
                  Numărul de suspendări
               
               
                   
               
            
                  Natura suspendărilor
               
               
                   
               
            
                  Durata medie a suspendărilor
               
               
                   
               
            
                  Pentru locurile pe bază de cotare continuă, numărul perioadelor în care nu se realizează cotații
               
               
                   
               
            
                  Pentru locurile pe bază de cotare continuă, durata medie a perioadelor în care nu se realizează cotații
               
               
                   
               
            
                  Perioada medie în care se realizează cotații
               
               
                   
               
            
         
      
         Tabelul 9 – Informațiile care trebuie publicate conform articolului 8
      
      
                  Perioada medie dintre acceptare și executare
               
               
                   
               
            
                  Perioada mediană dintre acceptare și executare
               
               
                   
               
            
                  Perioada medie dintre o cerere de cotație și furnizarea de cotații aferente
               
               
                   
               
            
                  Perioada mediană dintre o cerere de cotație și furnizarea de cotații aferente